
ముంబై: టాటా, సింగపూర్ ఎయిర్లైన్స్ల నిర్వహణలోని విస్తారా ‘ఫ్రీడమ్ టు ఫ్లై’ ఆఫర్ కింద  799 రూపాయలకే (అన్ని రకాల చార్జీలు కలిపి) ఎకానమీ క్లాస్, 2099 రూపాయలకు ప్రీమియం ఎకానమీ క్లాస్ టికెట్లు అందిస్తోంది. పరిమిత కాలం పాటే అమల్లో ఉండే ఈ ఆఫర్ కింద సోమవారం అర్ధరాత్రి నుంచి బుధవారం వరకు టికెట్లు బుక్ చేసుకోవచ్చు. ఈ నెల 23వ తేదీ నుంచి వచ్చే ఏడాది ఏప్రిల్ 23వ తేదీ మధ్యలో ప్రయాణ తేదీని ఎంచుకోవచ్చు. ఈ ఆఫర్ కింద గోవా, పోర్ట్ బ్లెయిర్, లే (లడఖ్), జమ్ము, శ్రీనగర్, కోచి, గౌహతి, అమృతసర్, భువనేశ్వర్ వంటి విహార కేంద్రాలకు ముందస్తుగా టికెట్లు బుక్ చేసుకునే అవకాశం అందించినట్టు విస్తారా తెలిపింది. ఢిల్లీ, కోల్కతా, ముంబై, హైదరాబాద్, బెంగళూరు వంటి మెట్రో నగరాల మధ్య కూడా ఈ ఆఫర్ కింద టికెట్లు బుక్ చేసుకోవచ్చు. శ్రీనగర్-జమ్ము రూట్లో అతి తక్కువ ధరలు అందుబాటులో ఉన్నట్టు కంపెనీ పేర్కొంది.

mumbai: tata, singapur airlinesla nirvahanalooni vistara ‘freedam tu flai’ affer kinda  799 roopaayalake (anni rakala chaarjeelu kalipi) ekaanami class, 2099 roopaayalaku preemium ekaanami class tiketlu andistondi. parimita kaalam pate amallo unde ee affer kinda somavaram ardharaatri nunchi budhavaaram varaku tiketlu buk chesukovachhu. ee nela 23va tedee nunchi vache edaadi epril 23va tedee madhyalo prayaana teedeeni enchukovachhu. ee affer kinda gova, port bleyir, lee (ladakh), jammu, srinagar, kochi, gauhati, amritasar, bhuvaneshwar vanti vihara kendraalaku mundastugaa tiketlu buk chesukune avakaasam andinchinattu vistara telipindi. dhilli, kolkata, mumbai, hyderabad, bengaluru vanti metro nagaraala madhya kuudaa ee affer kinda tiketlu buk chesukovachhu. srinagar-jammu rootlo athi takkuva dharalu andubaatulo unnattu company perkondi.